TNP พุ่งกว่า 15% รับโชค 3 เด้งจากมาตรการคืนความสุข คสช. กูรูชูเป้า 2.42 บ.
TNP พุ่งกว่า 15% รับโชค 3 เด้งจากมาตรการคืนความสุข คสช. บล.คันทรี่ฯ ให้เป้าปีหน้า 2.42 บ.
24 ธ.ค. 2558

ผู้สื่อข่าวรายงานว่า ราคาหุ้น บริษัท ธนพิริยะ จำกัด (มหาชน) หรือ TNP ณ เวลา 10.17 น.อยู่ที่ 0.18 บาท บวก 0.18 บาท หรือ 15.25% สูงสุด 1.39 บาท ต่ำสุด 1.22 บาท มูลค่าการซื้อขาย 67.11 ล้านบาท

โดยบล.คันทรี่ กรุ๊ป ระบุในบทวิเคราะห์(24 ธ.ค.) TNP รับผลดี คสช. คืนความสุขกับการ shopping  สามารถนำใบเสร็จมาลดหย่อนภาษีได้  เท่ากับเพิ่มมูลค่าให้ร้านค้าไตรมาส 4 นี้ยอดขายสดใส เพราะตัวบริษัททำธุรกิจค้าปลีกขนาดเล็กกลุ่มเดียวกับ Mini Bigc, Lotus express จุดเด่นคือ เป็นร้านค้าปลีกที่ครอบคลุมจังหวัดเชียงรายถึง 12 สาขา ที่มียอดขายโดดเด่นสวนทางเศรษฐกิจชะลอตัว
ผลดีเด้งแรกที่รับก็คือไตรมาส 4 เข้าสู่ high season ด้านของขวัญ ซึ่งยอดขายก็โตอยู่แล้ว   เด้งที่สอง supplier จะให้ผลตอบแทนชดเชยเพิ่มขึ้นใน ไตรมาส 4/58 เพื่อเป็นการเพิ่ม margin ให้แก่บริษัทช่วยส่งเสริมการขาย เด้งที่ 3 การลดหย่อนภาษี ทำให้การขายเร็วขึ้น และเพิ่มขึ้นไม่น้อยกว่า 40% และจะทำให้กำไรโตขึ้นเท่าตัว จาก 9 เดือนที่มีกำไร 22 ล้านบาท จะทำให้ไตรมาส 4/58 อย่างเดียวโตขึ้นอีก 100% ก้าวกระโดดไป 45 ล้านบาท แถมได้อานิสงส์จากดอกเบี้ย
ส่วนปี 59 ตั้งเป้าขาย 3 สาขาเป็นอย่างน้อย และเปิดศูนย์ค้าปลีกขายส่งแบบ Homepro เพิ่มอีก 1 แห่ง เรียกได้ว่าเป็นโชว์ห่วย ท้องถิ่นรายเดียวทางภาคเหนือ เป้าพื้นฐานปี 59 คำนวณแล้ว 2.42 บาท
 ส่วนกราฟพบว่าราคาลงมา bottom อย่างมาก  ล่าสุดโครงสร้างระดับ 120 นาที กำลังเด้งตัวแบบ double bottom มีสัญญาณซื้อใน Stoch เต็มที่จุดสำคัญเมื่อผ่าน 1.25 บาทขึ้นไปจะกระชากตัวได้อีกไปยังแนวต้านถัดไป 1.45 บาท ใครยังไม่มีเข้าซื้อใครมีแล้วซื้อเพิ่มเมื่อผ่าน 1.25 บาท หุ้นเล็กตอนนี้กำลังร้อน แค่ระวังอย่างเดียว ระวังจะซิลลิ่ง  